L'Ajuntament de Paterna organitza xarrades per a previndre patologies de salut mental en infància i adolescència
13/01/2023

# L'Ajuntament de Paterna organitza xarrades per a previndre patologies de salut mental en infància i adolescència

[![L'Ajuntament de Paterna organitza xarrades per a previndre patologies de salut mental en infància i adolescència](/images/noticias/2023/1/8588/8588_lg.jpg)](/images/noticias/2023/1/8588/8588_lg.jpg)

13.01.2023

*   Els col·loquis han començat hui en l'IES La Canyada i es realitzaran també en altres centres docents de la ciutat com l'IES Henri Matisse, El Armelar, Regina Carmeli, Sant Tomàs d'Aquino i Dominiques durant els mesos de gener, febrer i març.
*   L'equip encarregat de les ponències està conformat per un mèdic psiquiatre, una psicòloga i una treballadora social, en coordinació amb el personal orientador de cada centre educatiu.

L'Ajuntament de Paterna, en col·laboració amb la Unitat de Salut Mental Infantil i Adolescent (USMIA), ha començat a impartir xarrades enfocades a previndre l'aparició de patologies de salut mental dirigides a xiquets, xiquetes i adolescents en diferents centres educatius de la ciutat durant els mesos de gener, febrer i març.

L'equip encarregat dels col·loquis està conformat pel mèdic psiquiatre Daniel Iborra, la psicòloga Helena Begue, i la treballadora social Ana Molina de USMIA, que preparen les ponències en coordinació amb el personal orientador de cada centre docent.

El Tinent Alcalde de Protecció a les Persones, Julio Fernández, que ha assistit aquest matí a la primera jornada, celebrada en l'IES La Canyada, ha destacat _“la importància de conscienciar i sensibilitzar a la població més jove de la nostra ciutat, ja que a través d'aquesta mena d'actuacions podem previndre qualsevol tipus de problema de salut mental”._

La programació continuarà el 27 de gener en l'IES Henri Matisse, i al febrer es visitarà els col·legis del Armelar el dia 10 i Regina Carmeli el dia 17. Durant el següent mes el centre educatiu Sant Tomàs d'Aquino rebrà la formació el 10 de març, i Dominiques, el 24 març.

Aquesta iniciativa, que s'engloba dins de les actuacions de Paterna, Ciutat Educadora, s'ha organitzat amb l'objectiu de donar resposta a una preocupació vigent en els centres del municipi.

En aquest sentit, el regidor d'Educació i Atenció a la Infància, David Fortea, que també ha sigut present en la xarrada, ha explicat que _“aquest programa, molt beneficiós per al conjunt de la ciutadania paternera, uneix els esforços de les àrees de Sanitat i Educació per a donar una resposta preventiva respecte a possibles problemes en la infància i adolescència de Paterna”._